ȘTIRI… INFORMAȚII… EVENIMENTE… (XI)

ȘTIRI… INFORMAȚII… EVENIMENTE… (XI)

1711 – Are loc tratatul de alianţă dintre Moldova şi Rusia, încheiat la Luck între Dimitrie Cantemir şi ţarul Petru I. Acest tratat prevedea o alianţă militară antiotomană, dar prin el se recunoştea şi domnia ereditară în familia Cantemireştilor şi autoritatea absolută a domnului.

***

1858 – S-a născut Barbu Ştefănescu Delavrancea, dramaturg şi prozator (“Apus de soare”, “Viforul”, “Luceafărul”, “Hagi-Tudose”) (m.29.04.1918).

***

1866 – Se desfăşoară plebiscitul prin care populaţia României a fost consultată în privinţa aducerii pe tronul ţării a unui prinţ străin – Carol I de Hohenzollern-Sigmaringen.

***

1921 – S-a înfiinţat, la Bucureşti, Institutul de seruri şi vaccinuri “Dr. Ioan Cantacuzino”.

***

1795 – Apare prima carte românească de matematică, “Aritmetica”, tipărită în Moldova şi datorată episcopului de Hotin, Amfilohie.

***

1931 – S-a născut actorul Amza Pellea. Reprezentant al Promoţiei de aur a teatrului românesc. Creatorul lui ”Nea Mărin” a interpretat şi personaje istorice (Vlădica Hariton din ”Tudor din Vladimiri“ de Mihnea Gheorghiu, Voievodul Basarab din ”Croitorii cei mari din Valahia” de Al. Popescu, rolurile din ”Tudor”, ”Răscoala”, ”Haiducii”, ”Dacii”, ”Columna”, ”Mihai Viteazul”).

***

1880 – A avut loc, la Teatrul Naţional din Bucureşti, premiera piesei lui I.L. Caragiale, “D-ale Carnavalului”.

***

1918 – Sfatul Ţării hotărăşte unirea Basarabiei cu România.

***

1889 – A început să funcţioneze prima agenţie de presă din România, “Agenţia Română”.

***

1901 – S-a născut, în Grecia, Elie Carafoli, inginer român, membru al Academiei Române; a proiectat împreună cu francezul L. Virmoux primul avion de vânătoare românesc, construit în 1930, de Industria Aeronautică Română – Braşov; a publicat “Tratat de aerodinamică”, considerat o operă clasică în domeniu) (m.24.10.1983).

***

1920 – Biologul Emil Racoviţă a înfiinţat la Cluj, împreună cu zoologul francez Rene Jeannel, stabilit pentru o vreme în acest oraş, primul institut speologic din lume. 1857 – S-a introdus la Bucureşti iluminatul public cu lămpi cu petrol lampant, capitala Ţării Româneşti fiind primul oraş din lume luminat astfel.

***

1858 – S-a născut Mina Minovici, medic legist, fondatorul şcolii româneşti de medicină judiciară; întemeietorul Institutului medicolegal şi al Serviciului antropometric din Bucureşti (m.25.04.1933).

***

1954 – Începe procesul intentat lui Lucreţiu Pătrăşcanu, care se va termina la 13.04.1954 şi în urma căruia este condamnat la moarte.

***

1968 – Echipa masculină de handbal “Steaua” Bucureşti cucereşte Cupa Campionilor Europeni.

***

1911 – S-a născut Emil Cioran, eseist şi filosof, unul dintre cei mai originali oameni de cultură contemporani (“Lacrimi şi sfinţi”, “Tratat de descompunere”, “Îndreptar pătimaş”, “Amurgul gîndurilor”) (m.20.06.1995).

***

1923 – S-a născut regizorul Ion Popescu Gopo, regizor, scenarist, desenator, personalitate a animaţiei româneşti, preşedinte al Asociaţiei Cineaştilor din România în perioada 1968–1989; din filmografie: “Fetiţa mincinoasă”, “Scurtă istorie”, “S–a furat o bombă” (m.29.11.1989).

Contents